Ráðherra sagði að fyrirtækin Rarik og Landsnet þyrftu sjálf að svara fyrir hvernig þau undirbjuggu sig fyrir óveðrið . „ Það er hægt að draga lærdóm af málinu og ríkisstjórn mun taka höndum saman til að hægt sé að fara í aðgerðir til að læra af þessu , “ sagði Þórdís Kolbrún . Ráðherra bætti því við að hún ætlaði ekki að fella neina áfellisdóma yfir þeim sem hefðu unnið hörðum höndum síðustu daga .